cyanic-selkie/wikianc huggingface dataset:
DANA
Käyttö
Ohjaamossa on istuimet kuljettajalle ja komentajalle. Komentajan käytössä on radiolaitteisto. Sisäänkäynti ohjaamoon tapahtuu päällä olevien kahden luukun kautta. Torni jakautuu kahteen osaan, joiden välissä on haupitsi. Vasemmalla puolella on tilat ampujalle ja lataajalle. Ampujalla on käytössään periskooppitorni. Lataaja käyttää hydraulisesti toimivaa, puoliautomaattista 30 ammuksen kuljetinta. Kulkuaukot sijaitsevat sivulla ja katossa. Haupitsin takana on kuljetin hylsyjen poistamista varten. Tornin oikea puoli jakaantuu kolmeen osaan. Edessä on tilat miehistön henkilökohtaisille varusteille. Keskellä on puoliautomaattinen kuljetin 36 kranaatille. Takaosassa on paikka ammusten käsittelijälle, jonka tehtävänä on kuljettimen käynnistäminen ja käyttäminen. Ammusten käsittelijälle kuuluu tarvittaessa myös ilmatorjuntaan tarkoitetun 12,7-kaliiperisen DŠK vz.38/46 -konekiväärin sekä RPG-7 -panssarintorjuntasingon käyttö.
Haupitsi saadaan tarvittaessa laukaisuvalmiiksi parissa minuutissa. Ajoneuvo on varustettu hydraulitoimisin tukijaloin, jotka tukevat sitä maata vasten laukaisun aikana. Suurin jaloista on sijoitettu keskelle ja kaksi pienempää sivuille. Aseen suurin kantama on normaaliammuksin 18 700 metriä, mutta erikoisammuksin päästään 20 000 metriin asti. Suurin tulinopeus on neljä laukausta minuutissa.
Ajoneuvoalusta
Ajoneuvoalustana on kahdeksanpyörävetoinen Tatra T815. Sen ilmajäähdytteinen V12-turbodieselmoottori on sijoitettu ajoneuvon taakse.Kääntöympyrän halkaisija on 26 m ja akseliväli 1 650 + 3 070 + 1 450 mm. Suurin nousukulma on 58% ja kahluusyvyys 1,4 m. Ajoneuvolla voi kulkea kaksi metriä leveän kaivannon yli.
Ominaisuuksia
Haupitsin suurin kantama on 20 km. Tyyppejä on kaksi: 152 ja 155 mm. Haupitsin lataus onnistuu millä tahansa putken kulmalla; DANA oli eräs ensimmäisistä järjestelmistä maailmassa joissa tämä oli mahdollista. Ajoneuvoon mahtuu 60 ammusta, jotka latautuvat automaattisesti.
Armeijat
280 px|thumb|[[Slovakian armeijan DANA.]] Tšekkoslovakian hajotessa vuoden 1992 lopulla armeijalla oli 408 DANA:a. Ne jaettiin Tšekin ja Slovakian armeijoiden kesken siten että Tšekille periytyi 273 ja Slovakialle 135 kappaletta. Tšekin armeijan DANA:oja on siirretty vähitellen armeijan varmuusvarastoihin. Mallin on kuitenkin suunniteltu jatkavan aktiivipalveluksessa vielä vuoteen 2014 asti.
Puolan armeijalle on myyty vuodesta 1983 lähtien yhteensä 111 DANA:a jotka ovat edelleen käytössä. Libya osti arvioiden mukaan vähintään 27 DANA:a.
Merkittävintä on että vuosina 1987 - 1989 ajoneuvoja myytiin myös Neuvostoliittoon, joka osti niitä 126 kappaletta; DANA oli tiettävästi ainoa neuvostoarmeijan koskaan käyttämä ulkomaalainen asejärjestelmä. DANA:t olivat Tšekkoslovakiaan sijoitettujen joukkojen ja Valko-Venäjällä olleen tykistön koulutuskeskuksen käytössä. Neuvostojoukkojen vetäydyttyä Tšekkoslovakiasta DANA:t vietiin Kazakstaniin, jonne ne jäivät Neuvostoliiton hajotessa. Myöhemmin niitä on päätynyt ainakin Georgian asevoimille joka käytti niitä Venäjän-Georgian sodassa.
152 mm ShKH Ondava
Ondava on varustettu uudemmalla latausjärjestelmällä ja siinä on pidempi, 47 kaliiperin putki.
155 mm ShKH Zuzana
Zuzana on 47 kaliiperin putkella varustettu Nato-yhteensopivaksi tehty muunnelma. Laukaisumekanismin rakennetta ja miehistön turvallisuutta on parannettu. Mallista on olemassa myös edelleen parannettu versio, Zuzana 2. Zuzanat ovat Slovakian armeijan käytössä.
155 mm ShKH Himalaya
Himalaya on muista malleista poiketen tehty T-72 -panssarivaunun alustalle. Siinä on pidennetty torni, mikä mahdollistaa suuremman ammuskapasiteetin kuljettamisen.
152 mm ShKH MODAN
MODAN on 152 mm versiosta tehty muunnelma, jolla sen suorituskyky on saatu 155 mm muunnelman tasolle. Miehistön määrä on voitu pudottaa neljään.
Radivoje Manić
Radivoje Manić (s. 16. tammikuuta 1972 Pirot) on serbialainen entinen jalkapalloilija.
Strange Holiday
GM:n päätöksen jälkeen Oboler myi elokuvan jakeluoikeudet Metro-Goldwyn-Mayerille, joka kuitenkin myöhemmin päätti olla levittämättä elokuvaa. Oboler ja elokuvan päätähti Claude Rains ostivat levitysoikeudet takaisin perustamalleen tuotantoyhtiölle, ja elokuva pääsi rajoitettuun levitykseen vuonna 1945. Laajempaan levitykseen elokuva pääsi seuraavana vuonna Producers Releasing Corporationin kautta.
Radivoje Manić
Jalkapallomaajoukkue
Manić debytoi Jugoslavian maajoukkueessa 1997.
Reisjärven Pilke
Reisjärven Pilke, (virallisemmin Voimistelu- ja Urheiluseura Reisjärven Pilke) on reisjärveläinen urheilun yleisseura.
Historia
Seura perustettiin Reisjärven Osuuskaupan kahvilassa 14. tammikuuta 1945 noin kolmenkymmenen henkilön voimin. Rekisteröitävän yhdistyksen nimeksi valittiin Voimistelu- ja Urheiluseura Reisjärven Pilke. Ensimmäiseksi puheenjohtajaksi valittiin Jalmari Vehkalahti, joka johti puhetta kokouksessakin. Seuran urheilukettä valmistui 1953, mutta se myytiin varojen puutteessa kunnalle 1958. Seura avasi myös kunnan ensimmäinen valaistun hiihtoladun 1975 Leppälahteen.
Alkuvuosina näkyvimpiä urheilulajeja olivat pesäpallo ja hiihto, mutta myös yleisurheilussa tuli piiritason menestystä eritoten juoksulajeissa. Vuosina 1952–1961 Pilke on menestyksekäs hiihtoseura. Kahdeksankymmentäluvulla seura oli naisten hiihdossa Suomen kärkiseuroja Aila ja Anne Piispasen johdolla. Seuran naisten viestijoukkue sijoittui tuolloin monta kertaa SM-hiihdoissa kuuden parhaan joukkoon. Henkilökohtaisilla matkoilla parhaiten ovat menestyneet Aila ja Anne Piispanen, jotka kuuluivat naishiihtomme parhaimmistoon, sijoittuen monta kertaa SM-hiihdoissa kuuden parhaan joukkoon. SM-mitaleja eniten seuralle on tuonut Anni Alakoski 14 kappaletta. Lisäksi Nuorten SM-hiidoissa mitaleille ovat yltäneet Aila Piispanen, Aija Hylkilä, Tuure Pesola, Johanna Niskakoski, Anette Veerpalu. Kaksi Suomen mestaruutta ovat seuralle tuoneet N18 ja N20 3x3 km viestissä joukkue Anette Veerpalu, Johanna Niskakoski ja Anni Alakoski. Yleisurheilussa nimekkäin edustaja on ollut keihäänheittäjä Aimo Aho, suomenmestari ja olympiaedustaja.
Pesäpallossa naisjoukkue karsi jopa SM-sarjaan pääsystä 1966 ja pelasi 1985 ykkössarjassa. Miesten pesäpallojoukkue pelasi 1981 suomensarjassa.
Nyrkkeilyssä Jouko Luikku ylsi SM-kultaan 1973 ja saavutti myös muita mitalisijoja.
Seuran junioritoiminta on saanut myös tunnustusta, minkä vuoksi Pilke on valittu myös piirinsä parhaaksi seuraksi 1980-luvulla. 1980-luvun alussa Reisjärven Pilke ja Reisjärven Voima koordinoivat pienellä paikkakunnalla keskenään, mitä urheilulajeja eri seuroissa harrastetaan, mikä auttoi keskittämään resursseja. Nykyisin Pilkkeen toiminta keskittyy erityisesti lasten ja nuorten harrastustoimintaan, joskin kilpaurheilua tuetaan pienten resurssien puitteissa.
Pentti Sainio
Sainion teokset edustavat lähinnä paljastuskirjallisuutta ja tutkivaa journalismia. Vuonna 1999 häneltä ilmestyi omakustanteena teos Harkimoiden hattutemppu, jonka Huonon kirjallisuuden seura valitsi vuoden huonoimmaksi kirjaksi fiktionaalisten kirjojen sarjassa. Kirjassa hän kertoo siitä miten Jokerien avulla kerättyjä Lastenklinikoiden kummien keräysvaroja hävisi tuntemattomille teille. Kirja nosti hälyn, mutta Rautakirjan toimitusjohtajan Hannu Syrjäsen vaatimuksesta suuret kirjakaupat vetivät sen myynnistä, ja kirja jäi Sainiolle käsiin. Yleisradion Ajankohtainen kakkonen teki sen pohjalta ohjelman, joka kuitenkin hyllytettiin lähetyspäivänä.
Keväällä 2014 nousi kohu Sainion teoksesta Kummolan kääntöpiiri, joka käsittelee suomalaisen jääkiekon taustavaikuttajien liiketoimia. Kalervo Kummola ja Suomen jääkiekkoliitto yrittivät estää sen julkaisun oikeusteitse, mutta Helsingin käräjäoikeuden päätöksen mukaan kirjan kieltäminen ennakkoon olisi Suomen perustuslain vastaista.
Mr. Magoo
Mr. Magoo on vuonna 1997 ensi-iltansa saanut komediaelokuva, joka perustuu UPA-studion vuonna 1949 luomaan samannimiseen piirroshahmoon. Elokuvan pääosia esittävät Leslie Nielsen, Kelly Lynch, Matt Keeslar, Nick Chinlund, Stephen Tobolowsky, Ernie Hudson, Jennifer Garner, Malcolm McDowell, Miguel Ferrer ja Greg Burson. Elokuvan on ohjannut Stanley Tong.
RPK
RPK on AKM:n pohjalta jalkaväen ryhmäaseeksi kehitetty 7,62 mm:n pikakivääri. RPK:n eroavaisuuksia AKM-rynnäkkökivääriin verrattuna ovat muun muassa vahvempi runko, uudelleenmuotoiltu kahva, perä ja kädensuojus sekä pidempi ja raskaampi piippu. Hieman piipun suun takana on taitettava etutuki. Takatähtäin on varustettu suuremmalla asteikolla ja sivuttaissäätömahdollisuudella.
RPK:ssa käytetään joko 40 patruunan käyrää tankolipasta tai 75 patruunan rumpulipasta. Yhtenevän patruunan johdosta aseessa on mahdollista käyttää myös AK-sarjan 7,62 mm:n rynnäkkökiväärien 30 patruunan tankolipasta.
RPKS on taittoperällä varustettu versio maahanlaskujoukoille ja moottoroidulle jalkaväelle. RPK-74 on uudempi AK-74:ään perustuva versio, jonka oleellisin ero RPK:hon on sen 5,45x39 patruuna.
Yleisurheilun sisäratojen Euroopan-mestaruuskilpailut 2007
Vuoden 2007 Yleisurheilun sisäratojen Euroopan-mestaruuskilpailut pidettiin Birminghamissa, Yhdistyneessä kuningaskunnassa 2. – 4. maaliskuuta. Kisat olivat järjestykseltään 29:nnet.
Ioffe-instituutti
thumb|right|Ioffe-instituutti Ioffe-instituutti on Pietarissa sijaitseva suuri, Venäjän tiedeakatemian alainen teknillisen fysiikan tutkimuslaitos. Se perustettiin Petrogradissa vuonna 1918 ja oli keskeinen Neuvostoliiton fysiikan tutkimuksessa. Abram Ioffe johti laitosta 1930-luvulta kuolemaansa 1960 asti.
Instituutissa on viisi osastoa
Wiesel 2 Ozelot
Ozelot eli Leichte Flugabwehr System (LeFlaSys) Ozelot on panssaroidun Wiesel 2 -kuljetusvaunun alustalle rakennettu ilmatorjuntaohjusvaunu. Sen käyttäjä on Saksan maavoimien (Heer) ilmatorjuntajoukot.
Bobrynets
Bobrynets on kaupunki ja Bobrynetsin piirin keskus Ukrainan Kirovohradin alueen eteläosissa. Kaupungin kautta kulkee Kirovohradista etelään Mykolajiviin johtava kansallinen maantie N14. Kaupunkiin johtaa myös rautatie.
Sofoklís Schortsanítis
Schortsanítis oli mukana Kreikan koripallomaajoukkueessa voittamassa MM-hopeaa vuonna 2006 ja EM-pronssia vuonna 2009. Hänet valittiin myös Pekingin olympialaisiin Kreikan maajoukkueeseen.
Albert Edelfelt
Albert Gustaf Aristides Edelfelt (21. heinäkuuta 1854 Porvoo – 18. elokuuta 1905 Porvoo) oli suomalainen taidemaalari, graafikko ja kuvittaja. Edelfeltin tuotanto ylettyy historiamaalauksista ja muotokuvista aina naturalistisiin kuvauksiin tavallisen kansan elämästä ja impressionistisiin kohtauksiin Pariisin kaupunkielämästä ja kaunottarista.
Sofoklís Schortsanítis
Nuoruus
Sofoklís Schortsanítisin kreikkalainen isä Konstantínos Schortsanítis lähti 1980-luvulla Kreikasta työasioiden vuoksi Kameruniin. Siellä hän tapasi Sofoklísin kamerunilaisen äidin, Georgetten. Perheeseen syntyi poikavauva 22. kesäkuuta 1985 Tikon kaupungissa Kamerunissa. Poika sai nimekseen Sofoklís.
Albert Edelfelt
Edelfelt on yksi merkittävimmistä suomalaisista taidemaalareista ja taide-elämän vaikuttajista, joka sai tunnustusta myös kansainvälisesti. Hän avasi aktiivisesti tietä kultakauden muille suomalaistaiteilijoille ja nuoremmille sukupolville. Edelfeltin ansiosta suomalaisten työt olivat Pariisin maailmannäyttelyssä 1900 omassa paviljongissaan, eivät edustamassa Venäjän keisarikunnan taidetta.
Sofoklís Schortsanítis
Nuoruus
Perhe muutti pian isän työasioiden perässä takaisin Kreikkaan, Alexandroúpoliin. Sieltä perhe muutti vielä Xánthin kautta Kaválaan. Kaválassa 12-vuotias Sofoklís aloitti koripallon pelaamisen. Hän oli ikäisekseen erittäin suuri ja voimakas. Hänen taitonsa sekä suuri kokonsa huomattiin nopeasti ja hän pääsikin pelaamaan junioreiden maajoukkueisiin.
Jari Jolkkonen
Jari Juhani Jolkkonen (s. 5. maaliskuuta 1970 Ilomantsi ) on suomalainen pappi, joka on toiminut Kuopion hiippakunnan piispana toukokuusta 2012 alkaen. Jolkkosen puoliso on seurakuntapastori Hanna Vasiljev, ja heillä on viisi lasta.
Albert Edelfelt
Elämänvaiheet
pienoiskuva|vasen|Edelfelt vuonna 1905. Edelfelt syntyi Kiialan kartanossa lähellä Porvoota 1854. Hän vietti lapsuuden kesät tässä äitinsä perintökartanossa. Hänen isänsä oli ruotsalaissyntyinen arkkitehti Carl Albert Edelfelt ja äiti varakkaan porvoolaisen kauppiaan tytär Alexandra Brandt. Äiti kuului Johan Ludvig Runebergin tuttaviin, ja Runeberg ja Topelius tukivat nuorta Edelfeltiä. Isän varhainen kuolema johti Edelfeltit talousvaikeuksiin, mutta Alexandra Edelfelt panosti paljon lastensa koulutukseen.
Jari Jolkkonen
Jolkkonen on kuvannut lapsuudenkotinsa edustaneen uskonnollisesti ”tavallista hillittyä luterilaista kansankirkollisuutta”
Joulun taika
Projektin tekeminen oli vaikeaa, sillä Kuoppamäet olivat olettaneet, että albumi tehdään edellisen Laulun taika -levyn tavoin pelimannihengessä. Sovittaja Luis Pasquet vei kuitenkin musiikillista linjaa enemmän big band -musiikin ja amerikkalaisen viihdemusiikin suuntaan. Taika ja Jukka Kuoppamäelle tuotti vaikeuksia laulaa kappaleita ilman perinteistä komppia. Jälkeenpäin Jukka Kuoppamäki on kuitenkin kiittänyt Pasquet’n sovittajan työtä. Kuoppamäen mukaan Pasquet osasi jalostaa hänen yksinkertaista sointumaailmaansa, minkä myötä lauluista on tullut ajattomia.
Jari Jolkkonen
Jolkkonen valmistui ylioppilaaksi 1989 Ilomantsin lukiosta ja valmistui teologian maisteriksi 1994 Helsingin yliopistosta. Hänet vihittiin papiksi 12.3.1995 Kuopion hiippakunnassa, minkä jälkeen hän toimi seurakuntapappina Männistön, Maaningan ja Kiihtelysvaaran seurakunnissa. Hän on toiminut Helsingin piispan teologisena sihteerinä, sotilaspappina ja systemaattisen teologian vs. lehtorina silloisessa Joensuun yliopistossa. Jolkkonen oli piispainkokouksen pääsihteerinä Kirkkohallituksessa 2007–2012. Hänet valittiin Kuopion hiippakunnan piispaksi helmikuussa 2012 ja vihittiin piispan virkaan 6.5.2012. Hän on ollut kahteen otteeseen piispa Eero Huovisen teologinen sihteeri.
Albert Edelfelt
Elämänvaiheet
Edelfelt rakasti piirtämistä ja opiskeli sitä yksityistunneilla ja Suomen Taideyhdistyksen piirustuskoulussa jo kouluaikanaan. Ylioppilastutkinnon hän suoritti vuonna 1871. Ensimmäisen taulunsa Vanha mummo Edelfelt asetti näytteille 18-vuotiaana.
Jari Jolkkonen
Akateeminen toiminta
Jolkkonen väitteli tohtoriksi 2005 Helsingin yliopistossa. Ekumeniikan alaan kuuluva väitöskirja käsitteli opin ja käytännön suhdetta Martti Lutherin ehtoollisteologiassa. Hänen tieteelliset julkaisunsa keskittyvät erityisesti Lutherin ja luterilaisen reformaation teologiaan, ekumeniaan sekä jumalanpalvelukseen ja kirkollisiin toimituksiin.
Albert Edelfelt
Elämänvaiheet
Edelfelt pääsi Keisarilliseen Aleksanterin-Yliopistoon lukemaan latinaa, kreikkaa ja historiaa, mutta keskittyi lähinnä osakuntaelämään. Hän lopetti opintonsa vuoden jälkeen, mutta jatkoi yliopiston piirustussalilla piirtämistä vuoteen 1873. Hän jatkoi taideopintojaan Antwerpenin taideakatemiassa 1873–1874, Pariisin École des Beaux-Artsissa Jean-Léon Gérômen johdolla 1874–1875 ja 1876–1878. Edelfelt asui pääosin Pariisissa vuoteen 1891. Pietarin taideakatemiassa hän opiskeli 1881–1882. Edelfelt oli opiskellut myös Adolf von Beckerin yksityiskoulussa.
Jari Jolkkonen
Akateeminen toiminta
Jolkkonen on systemaattisen teologian, erityisesti ekumeniikan dosentti Itä-Suomen yliopistossa (2007) ja käytännöllisen teologian dosentti Helsingin yliopistossa (2009). Vuodesta 2015 hän on ollut Euroopan tiede- ja taideakatemian (EASA) jäsen. Hän on myös jäsen Itä-Suomen yliopiston neuvottelukunnassa
Albert Edelfelt
Elämänvaiheet
Edelfeltin lahjakkuus herätti huomiota yliopistossa ja Suomen Taideyhdistyksen vuosinäyttelyssä 1872. Hän sai valtion stipendin lähteäkseen Antwerpenin taideakatemiaan opiskelemaan tuolloin arvostettua historiamaalausta. Edelfeltin toivottiin kuvin esittävän Runebergin runoillaan luomaa sankarimaailmaa. Euroopassa historiamaalauksen suosio oli laskemassa ja taidepiirejä kiinnosti yksityiskohtien realistisuus. Edelfelt halusi jatkaa opintojaan Pariisissa, joka oli taiteen uusien suuntausten keskus.
Jari Jolkkonen
Ajattelu ja kirkollinen toiminta
Jolkkonen edustaa ekumeenista luterilaisuutta, jossa pitäydytään luterilaiseen tunnustukseen ja samanaikaisesti korostetaan sen yhteyksiä toisiin kirkkoihin ja varhaiskirkon perintöön. Luterilaisuus on hänen mukaansa ”reformikatolisuutta”. ”Ensimmäiset luterilaiset eivät hänen mukaansa ajatelleet muodostavansa omaa luterilaista kirkkokuntaa, eivät myöskään samaistaneet itseään osaksi Euroopassa kehkeytyvää yleisprotestanttisuutta. Augsburgin tunnustukseen liittyneet mielsivät itsensä enemmänkin katolisen kirkon sisäiseksi uudistusliikkeeksi, joka halusi korjata sellaisia opetuksia ja kirkollisia käytäntöjä, jotka olivat uusia, epäautenttisia ja ristiriidassa evankeliumin kanssa.”
Valparaison yliopisto
Valparaison yliopisto on Yhdysvaltojen Indianan osavaltiossa Valparaison kaupungissa toimiva yksityinen kristillinen yliopisto. Yliopisto on perustettu vuonna 1859. Vuonna 2009 siellä oli noin 4 000 opiskelijaa.
Albert Edelfelt
Elämänvaiheet
Edelfelt osti Haikon kartanon tilanhaltijan vanhan rakennuksen vuonna 1880 ja kolme vuotta myöhemmin rakennutti itselleen ateljeen kattoikkunoineen. Hän vietti siellä kaikkiaan 26 kesää ja maalasi yli 220 teosta.
Jari Jolkkonen
Ajattelu ja kirkollinen toiminta
Piispana hän on käsitellyt muun muassa kristinuskon suhdetta tieteeseen ja ihmisoikeuksiin. Hänen mukaansa uskon ja tieteen suhde ei voi perustua vastakkainasettelulle, mutta ei myöskään erillisyydelle. Jos korostetaan, että kristinuskon teologia ja luonnontieteet puhuvat kokonaan eri asioista, teologia pääsee Jolkkosen mukaan suojaan luonnontieteiden kritiikiltä, mutta myös kaventaa itseään ja tekee itsensä merkityksettömäksi. Jolkkonen kannattaa dialogimallia, jossa kristillinen jumalausko asettuu vuoropuheluun luonnontieteiden ja humanististen tieteiden kanssa. Tällöin luonnontieteiden löydökset voivat joskus vahvistaa ja joskus korjata perinteisiä kristillisiä oppeja.
Albert Edelfelt
Elämänvaiheet
Edelfelt oli myös moninkertainen valtiopäivämies, hän osallistui aatelissäädyssä valtiopäiville 1885, 1894, 1897, 1899, 1900 ja 1904–1905.
Jari Jolkkonen
Ajattelu ja kirkollinen toiminta
Jolkkonen ja professori Esko Valtaoja väittelivät uskon ja tieteen suhteesta 21.11.2018 Veritas Forumin järjestämässä keskustelutilaisuudessa Itä-Suomen yliopiston Joensuun kampuksella. Piispat julkaisivat syksyllä 2019 kannanoton Tieteiden lahja – piispojen puheenvuoro tieteiden arvosta ja merkityksestä, jonka valmistelutyöryhmän puheenjohtajana Jolkkonen toimi.
Albert Edelfelt
Elämänvaiheet
Edelfeltillä oli hyvät suhteet Venäjän hoviin. Hovi tilasi toisinnon Kuningatar Blankasta, ja Edelfelt sai maalata keisari Nikolai II:sta virallisen ja yksityisen muotokuvan ja keisariparin nuorinten lasten muotokuvat. Henkilökohtaisella tuttavuudella Aleksanteri III:een ja Maria Fjodorovnaan lienee ollut Suomelle merkitystä. Suomen omaa osastoa vuoden 1900 Pariisin maailmannäyttelyssä pidetään osaltaan Edelfeltin diplomaattisen taivuttelun tuloksena.
Jari Jolkkonen
Ajattelu ja kirkollinen toiminta
Jolkkonen on käsitellyt kristinuskon ja modernien ihmisoikeuksien suhdetta vastaavankaltaisella mallilla. Hänen mukaansa esimerkiksi avioliittokäsityksen tapaisissa yhteiskunnallisissa kiistakysymyksissä toiset vetoavat uskonnollisiin auktoriteetteihin ja toiset taas ihmisoikeuksiin ”dogmeina”, yksiselitteisinä ja lopullisina totuuksina. Uskonnollisiin perusteluihin ja Jumalan tahtoon vetoava teologinen puhetapa ja ihmisoikeuksien ehdottomuutta korostava ihmisoikeuspuhe näyttävät Jolkkosen mukaan ajoittain ajautuvan törmäyskurssille ja johtavan hedelmättömään riitelyyn. Tästä huolimatta kristinusko ja ihmisoikeudet eivät ole toisilleen vastakkaisia, vaan kumppaneita, jotka nousevat historiallisesti samasta juuresta. Jolkkosen mukaan erityisesti kristillinen luomisen teologia ja hyveoppi  luovat hyvän liittymäkohdan ihmisoikeusajatteluun. Kristillisen uskon mukaan jokainen ihminen on luotu Jumalan kuvaksi. Tämä antaa ihmiselle arvon, joka ei perustu ansioihin tai hyödyllisyyteen. Jolkkosen mukaan Uudessa testamentissa kehotetaan edistämään rauhan, myötätunnon ja rakkauden kaltaisia hyveitä, jotka pitävät yllä ihmisoikeuksia. Toisaalta kristillinen teologia voi esittää kriittisiä kysymyksiä sellaiselle oikeusajattelulle, jossa ei nähdä yhteisön ja velvollisuuksien myönteistä merkitystä. Jolkkosen mukaan erityisesti kristillinen luomisen teologia ja hyveoppi  luovat hyvän liittymäkohdan ihmisoikeusajatteluun. Kristillisen uskon mukaan jokainen ihminen on luotu Jumalan kuvaksi. Tämä antaa ihmiselle arvon, joka ei perustu ansioihin tai hyödyllisyyteen. Jolkkosen mukaan Uudessa testamentissa kehotetaan edistämään rauhan, myötätunnon ja rakkauden kaltaisia hyveitä, jotka pitävät yllä ihmisoikeuksia. Toisaalta kristillinen teologia voi esittää kriittisiä kysymyksiä sellaiselle oikeusajattelulle, jossa ei nähdä yhteisön ja velvollisuuksien myönteistä merkitystä.
Albert Edelfelt
Elämänvaiheet
Albert Edelfelt kuoli sydänhalvaukseen 18. elokuuta 1905 Haikossa.
Jari Jolkkonen
Ajattelu ja kirkollinen toiminta
Jolkkonen on kertonut suhtautuvansa torjuvasti eutanasiaan ja kannattavansa saattohoidon kehittämistä. Raskaudenkeskeytyksessä hän on sanonut kannattavansa naisten laajaa itsemääräämisoikeutta: ”Oikeus päättää omaan ruumiiseen kohdistuvista toimenpiteistä kuuluu viime kädessä naiselle itselleen.” Toisaalta hän pitää sosiaalisin syin tehtyä aborttia eettisesti ongelmallisena ja katsoo että abortin tekemisen tulisi rajoittua "vakaviin poikkeustilanteisiin".
Albert Edelfelt
Taiteellinen ura
pienoiskuva|vasen|Omakuva, 1874. Edelfelt maalasi aluksi historiallisia aiheita (Kuningatar Blanka ja Kaarle-herttua herjaa Klaus Flemingin ruumista). Maalaustyyli muuttui vähitellen historiallisesta romantismista naturalistiseksi (Lapsen ruumissaatto, Ruokolahden eukkoja kirkonmäellä). Myöhemmin hän maalasi myös uskonnollisia aiheita. Edelfeltin tunnetuimpia maalauksia ovat Jumalanpalvelus saaristossa, Merellä, Luxembourgin puistossa, Kristus ja Mataleena ja Helsingin yliopiston juhlasalin maalaus.
Jari Jolkkonen
Ajattelu ja kirkollinen toiminta
Jolkkonen on käsitellyt myös muun muassa uskon ja järjen suhdetta, monikulttuurisuutta, pakolaisuutta, seksuaalista häirintää ja #metoo-kampanjaa, uskonnonvapautta, sananvapautta, eutanasiaa, köyhyysongelmaa sekä eläinten oikeuksia.
Albert Edelfelt
Taiteellinen ura
Edelfelt maalasi myös paljon muotokuvia, esimerkiksi Louis Pasteurin, Aino Acktén ja Nikolai II:n muotokuvat. Monet niistä ovat tuohon aikaan muotiin tulleita miljöömuotokuvia, joissa malli esitettiin luonnollisessa ympäristössään. Edelfelt oli taitava tuomaan esille mallinsa parhaat puolet.
Jari Jolkkonen
Kirkkopoliittisia näkemyksiä
Kirkolliskokousedustajat Johanna Korhonen ja Pirjo Ala-Kapee tekivät keväällä 2015 Jolkkosesta kantelun, jossa katsottiin hänen harhauttaneen hiippakuntaansa kertoessaan lähetysmäärärahojen jakoperusteita koskevista kirkolliskokouksen linjauksista. Jolkkonen on katsonut, että kaikilla kirkon virallisilla lähetysjärjestöillä tulisi olla mahdollisuus saada seurakunnilta lähetysmäärärahoja, mikäli ne noudattavat kirkon lähetystyön perussopimusta. Tuomiokapituli totesi myöhemmin kantelun aiheettomaksi.
Edwin Ifeanyi
Edwin Ifeanyi (s. 28. huhtikuuta 1972) on kamerunilainen entinen jalkapalloilija.
Albert Edelfelt
Taiteellinen ura
Hän osallistui venäläisten ja suomalaisten taiteilijoiden näyttelyyn Pietarissa ja Mir iskusstvan kansainväliseen näyttelyyn Pietarissa 1899.
Maalariroolin lisäksi Edelfelt oli graafikko ja kuvittaja. 1890-luvulla hän kuvitti tuttavapiiriinsä kuuluneen Johan Ludvig Runebergin Suomen sotaa (1808–1809) käsittelevän runokokoelman Vänrikki Stoolin tarinat.
Jari Jolkkonen
Kirkkopoliittisia näkemyksiä
Jolkkonen ehdotti Pyhän Henrikin päivän audienssilla 2019 paavi Franciscukselle, että luterilaiset ja katolilaiset käynnistäisivät yhteiseen julistukseen kirkosta, ehtoollisesta ja pappisvirasta tähtäävän ekumeenisen asiakirjan valmistelun. Siinä katolilaiset ja luterilaiset esittäisivät kirkkokäsitystä, ehtoollisoppia ja virkakäsitystä koskevat yhteiset perusvakaumuksensa ja purkaisivat 1500-luvulla toisilleen lausumat oppituomiot. Asiakirja olisi jatkoa vuonna 1999 molempien kirkkojen allekirjoittamalle asiakirjalle Yhteinen julistus vanhurskauttamisopista.” Paavi Franciscus vastasi, että dialogia on jatkettava ja vietävä eteenpäin.
Edwin Ifeanyi
Jalkapallomaajoukkue
Ifeanyi debytoi Kamerunin maajoukkueessa 1992. Hän on pelannut kaksi maaottelua.
Albert Edelfelt
Taiteellinen ura
Vanhemmiten Edelfelt lähestyi jonkun verran impressionisteja. Larin Parasken muotokuva oli askel karelianismin suuntaan, mutta kun joukko kiihkeitä nuoria fennomaaneja vei Suomen taiteen kehitystä omaan suuntaansa, Edelfelt siirtyi maan taiteen johtohahmosta nuorempia tukevaan rooliin. Hän tuki ja kannusti esimerkiksi Magnus Enckelliä ja Juho Rissasta.
Jari Jolkkonen
Kirkkopoliittisia näkemyksiä
Israelin ja palestiinalaisten välisessä konfliktissa Jolkkonen on esittänyt palestiinalaisia tukevia kannanottoja.
Albert Edelfelt
Taiteellinen ura
Edelfeltillä tiedetään olleen hyvät suhteet Venäjälle ja keisariperheeseen, mutta niistä ei ole juuri puhuttu julkisuudessa. Asia sai vahvistusta, kun Venäjältä Rybinskin kaupungin museosta löytyi vuonna 2017 Edelfeltin maalaus, joka esittää keisari Aleksanteri III:n veljen suuriruhtinas Vladimirin poikia. Suomessa oli uskottu, että maalaus oli kadonnut.
Jari Jolkkonen
Yhteiskunnallinen toiminta
Jolkkonen on profiloitunut Itä-Suomen kysymyksiin. Hän on toiminut Itä-Suomen yliopiston neuvottelukunnassa 2014-2017 ja Itä-Suomen yliopiston hallituksessa 2018 alkaen. Hän on jäsenenä Valamo-säätiön, Pohjois-Karjalan ja Suomen kulttuurirahaston valtuuskunnissa. Jolkkonen on kirjoittanut kolumneja Savon Sanomissa ja Warkauden lehdessä vuodesta 2013.
Viimeinen Atlantis
Viimeinen Atlantis on Stam1na-yhtyeen 10. helmikuuta 2010 ilmestynyt neljäs studioalbumi.
Martti Karvonen
Martti Juhani Karvonen (24. kesäkuuta 1918 Nurmes – 10. maaliskuuta 2009 ) oli suomalainen lääkäri, fysiologi, Ilmavoimien päällikkölääkäri sekä puolustusvoimien ylilääkäri vuosina 1974–78.
Albert Edelfelt
Tunnustuksia
pienoiskuva|oikea|[[Ville Vallgren, Albert Edelfelt, 1927; kuvassa professori J. J. Tikkanen puhuu patsaan paljastustilaisuudessa 22. lokakuuta 1927. ]] Edelfelt oli ensimmäinen kansainvälisesti tunnettu suomalainen taiteilija, jonka teoksia ostettiin museoihin ja merkittäviin taidekokoelmiin. Tunnetuimpana aikakautensa suomalaisena taiteilijana hänellä oli myös useita taide-elämän edustustehtäviä kotimaassa ja ulkomailla. Jo Kaarle-herttua-taulun jälkeen Edelfelt nimitettiin Pietarin Taideakatemian vapaaksi kunniajäseneksi. Lapsen ruumissaatto toi hänelle nimityksen akateemikoksi.
Martti Karvonen
Karvosen vanhemmat olivat rovasti Ilmari Karvonen ja Ida Maria Lakka ja puoliso vuodesta 1941 Annikki Toikka. Hän tuli ylioppilaaksi Viipurin suomalaisesta lyseosta 1937 ja valmistui lääketieteen lisensiaatiksi 1950. Tohtorin tutkinnon Karvonen suoritti Cambridgessa 1950. Helsingin yliopiston fysiologian laitoksen assistenttina Karvonen toimi 1945–1950 ja farmakologian laitoksen ylimääräisenä opettajana 1948–1950. Hän oli Työveterveyslaitoksen fysiologian osaston johtaja ja Helsingin yliopiston voimistelulaitoksen urheilulääketieteen opettaja 1950–1956, vt. johtaja 1953–1956, fysiologian dosentti vuodesta 1951 ja Ilmavoimien päällikkölääkäri vuodesta 1956. Karvonen tutki työn ja urheilun fysiologiaa. Hän oli Pohjois-Karjala-projektin käynnistämisessä keskeinen vaikuttaja. Sotilasarvoltaan Karvonen oli lääkintäkenraalimajuri.
Albert Edelfelt
Tunnustuksia
Edelfeltin kuoleman jälkeen suomalaiset kulttuuripersoonat perustivat yhdistyksen ”Konstnärsföreningen till Albert Edelfelts minne”. Se hankki varat ja kunnosti Edelfeltin ateljeen museoksi vuonna 1951. Yhdistys muutettiin myöhemmin säätiöksi, jonka tehtävänä on vaalia Albert Edelfeltin muistoa ja pitää huolta taiteilijan ateljeemuseosta ja sen maa-alueesta Haikossa.
Carl-Johan Siegberg
Carl-Johan (Jukka) Siegberg (1944 – 28. tammikuuta 2012 Parainen ) oli suomalainen lääkäri ja sotakirurgi.
Jari Jolkkonen
Yhteiskunnallinen toiminta
Jolkkonen sai Kirkon tiedonvälityspalkinnon 1995 yhdessä muiden Etsijä-lehden päätoimittajien Taneli Heikan ja Marianne Heikkilän kanssa. Hän on Itä-Suomen yliopiston teologian laitoksen opiskelijajärjestön Fides Ostiensiksen (2010) ja Helsingin yliopiston Karjalaisen Osakunnan kunniajäsen (2019). Hänelle on myönnetty Rajavartiolaitoksen ansioristi (2015).
Viimeinen Atlantis
Albumin tuotti, äänitti ja miksasi myös aikaisemmilla albumeilla yhtyeen kanssa yhteistyötä tehnyt Miitri Aaltonen. Viimeinen Atlantis on kosketinsoittaja Emil Lähteenmäen ensimmäinen albumi yhtyeen vakituisena jäsenenä. Albumin kappaletta ”Rikkipää” yhtye soitti jo kesän 2009 esiintymisissään. Kappaleesta ”Pakkolasku” kuvattiin musiikkivideo, jonka ohjasi Tuomas Petsalo ja käsikirjoitti Petsalo ja Jouni Kallio Medialouhokselta. Albumilla on myös aiemmista Stam1nan albumeista poiketen myös progressiivisiä elementtejä.
Carl-Johan Siegberg
Siegberg kirjoitti ylioppilaaksi Maunulan yhteiskoulusta 1964 ja valmistui lääketieteen lisensiaatiksi 1973 Helsingin yliopistosta. Hän erikoistui kirurgian erikoislääkäriksi 1980 ja urologiksi 1984. Hän toimi Suomessa lääkärinä useilla paikkakunnilla eri tehtävissä ja SPR:n lähettämänä lääkärinä vuodesta 1989 monissa kriisimaissa.
Viimeinen Atlantis
Albumi on sanoituksiltaan eräänlainen teemalevy, joka käsittelee ilmastonmuutosta ja kulutuskulttuurin kiroja.
Carl-Johan Siegberg
Siegberg voitti nuorena nyrkkeilyn Suomen-mestaruuskilpailuissa hopeaa 61-kiloisten sarjassa.
Viimeinen Atlantis
Yhtye avasi 9. joulukuuta 2009 viimeinenatlantis.fi-verkkosivuston, jolla albumiin liittyvää tarinaa avataan sarjakuvan muodossa ruutu kerrallaan. Sivusto sai maaliskuussa 2010 kunniamaininnan digitaalisten medioiden Grand One -kilpailun Paras sosiaalisen median hyödyntäminen -sarjassa. Albumista julkaistiin myös vinyyliversio sekä kirjaversio, jossa on albumin sanoitusten lisäksi mainittu sarjakuva ja Joonas Brandtin valokuvareportaasi albumin äänityksestä. 10 vuotta albumin jälkeen julkaistiin Antti Hyyrysen esikoisromaani Viimeinen Atlantis.
Jari Jolkkonen
TV-dokumentit
YLE on esittänyt kaksi Jolkkosen käsikirjoittamaa ja Satu Väätäisen ohjaamaa tv-dokumenttia. Uskonpuhdistaja Martti Lutherin elämänvaiheita käsittelevä dokumentti ”Martti ja minä – reformaattorin tarina” esitettiin reformaation merkkivuonna 2017. Pääsiäisenä 2020 esitettiin Franciscus Assisilaisesta kertova ”Franciscus ja minä – Jumalan köyhän tarina”.
Väitetty Irja Askolan epäasiallinen kohtelu
Syksyllä 2021 ilmestyneessä Anne Mattssonin kirjoittamassa Irja Askola - Elämäkerta -kirjassa väitetään Jari Jolkkosen kohdelleen epäasiallisesti piispakollegaansa. Kun Askola joutui kohun keskelle vihittyään lähetystyöhön homoparin ja saaneen osakseen vihapostia, väitetään Jolkkosen kommentoineen ”Omahan on vikasi. Omilla mielipiteilläsi niitä kerjäät”. Tapahtuma kuvataan saman sisältöisenä Kaisa Raittilan kirjoittamassa kirjassa Yhteyden rakentajat. Sen mukaan mainittu lausahdus olisi sanottu pohjoismaisen piispainkokouksen kahvitauolla.
Etelä-Afrikan Grand Prix 1963
Etelä-Afrikan Grand Prix 1963 oli Formula 1 -sarjan osakilpailu, joka ajettiin 28. joulukuuta 1963 Prince George -radalla. Kilpailu oli kauden viimeinen, ja sen voitti Jim Clark. Voitto oli Clarkille jo kauden seitsemäs.
Jari Jolkkonen
Väitetty Irja Askolan epäasiallinen kohtelu
Jolkkonen itse kiisti sanoneensa näin.
Viimeinen Atlantis
Kappaleet
Kaikki sanoitukset: Antti Hyyrynen. Kaikki sovitukset: Stam1na. Sanoitusapu: Emil Lähteenmäki.
Albert Edelfelt
Tunnustuksia
Svenska litteratursällskapet i Finland on julkaissut Edelfeltin kirjeitä internetissä.
Jacques Caufrier
Jacques Caufrier (15. helmikuuta 1942 Merelbeke – 2. elokuuta 2012) oli belgialainen vesipalloilija. Hän jäi vuoden 1960 kesäolympialaisissa Roomassa Belgian joukkueen kanssa jaetulle 13. eli viimeiselle sijalle ja kesäolympialaisissa 1964 Tokiossa seitsemännelle sijalle. Caufrier voitti CN Brusselin kanssa kaksi kansallista titteliä vuosina 1967 ja 1969. Hän toimi sittemmin muun muassa maajoukkueen valmentajana ja Belgian uimaliiton puheenjohtajana.
Kopimistiseurakunta
Kopimistiseurakunta on Ruotsissa vuonna 2010 perustettu lähetystyötä tekevä uskonnollinen yhdyskunta.
Kopimistiseurakunnan keskeisiä opinkappaleita ovat informaatio ja sen jakaminen. Informaation kopiointi on sakramentti. Kopimismin lähetyssanoma kuuluu: "Kopioi ja levitä, kaikki tieto kaikille, minkä luonnonlait mahdollistavat, sitä älköön maallinen laki rajoittako."
Seurakunnan hengellinen johtaja ja lähetysvastaava on Isak Gerson.
Natsisymboliikka
Muita tärkeitä natsisymboleita olivat myös:
Riimut
pienoiskuva|100px|[[SS-salamat.]] Natsit käyttivät riimuja symboleinaan. Riimusymbolit ovat myös siirtyneet uusnatsiryhmille ja metallimusiikkiyhtyeille.
Natsien kiinnostus riimuja kohtaan juontuu okkulttikirjailija Guido von Listiin, joka 1908 julkaisi kirjan Das Geheimnis der Runen (Riimujen salaisuus). Kirjassa esiteltiin 18 riimua, joista useat päätyivät myöhemmin natsien symboliikkaan.
Uusnatsien symboliikka
Useat natsisymbolit on otettu käyttöön myös uusnatsiryhmissä, myös hakaristiä muistuttavat aurinkopyöräsymbolit. Symbolien tarkoituksena on muistuttaa natsisymboleita olematta kuitenkaan täysin samanlaisia. Uusnatseilla on myös monia omia numerosymboleita, kuten:
Operaatio Tiikeri (1944)
thumb|Operaatio Tiikerin muistolaatta Arlingtonin hautausmaalla, [[Yhdysvallat|Yhdysvaltojen Virginiassa]] Operaatio Tiikeri oli liittoutuneiden vuonna 1944 toimeenpanema harjoitusoperaatio, jonka tarkoituksena oli valmistella joukkoja Normandian maihinnousuun. Monien virheiden vuoksi operaatio päättyi valtaviin miestappioihin, kun saksalaiset hyökkäsivät harjoitusjoukkoja vastaan.
Tapahtumien kulku
Illalla, 27. huhtikuuta 1944 sataneljätoista liittoutuneiden maihinnousualusta lähti liikkeelle Lounais-Englannista osana harjoitusta, jonka tarkoituksena oli jäljitellä tulevaa Normandian maihinnousua.
Plymouthista lähti liikkeelle operaation eräs viiden aluksen osajoukko. Myöhemmin tähän saattueeseen liittyi kolme Brixhamista lähtenyttä alusta. Kohteena oli Utah Beachiä harjoituksessa esittänyt, Lymenlahden pohjukassa sijaitseva Slaptonin ranta. Matkalla harjoitusrannalle yhdeksän saksalaisten nopeaa Schnellboot-torpedovenettä kuitenkin hyökkäsi kyseisen saattueen kimppuun. Torpedohyökkäyksen seurauksena 1 405 brittiläistä merimiestä ja yhdysvaltalaista sotilasta sai surmansa.
Merkittävimmät virheet
Liittoutuneet tekivät monia ratkaisevia virheitä operaation suunnittelussa, tiedotuksessa ja toteutuksessa. Yksi hyökkäyksen kohteena olleen saattueen aluksista - HMS Scimitar - oli vahingoittunut vain muutamaa tuntia ennen lähtöä. Päämajan hidastelusta johtuen korvaava laiva - HMS Saladin - saavutti joukon vasta kun pelastustyöt veden varassa olleiden pelastamiseksi olivat jo käynnissä. Vaikka saksalaisten lähtö Ranskan Cherbourgista oli havaittu, ei tieto siitä kulkeutunut kaikkiin harjoitukseen osallistuviin aluksiin. Yksi syy tähän oli brittiläisten ja yhdysvaltalaisten joukkojen käyttämät eri radiotaajuudet.
Opetuksen puute pelastusvyön käytöstä koitui suuren joukon miehiä kuolemaksi, kun he taistelivat torpedoitujen alusten upottua viisiasteisessa vedessä.
Katasrofaalisen harjoituksen kulku salattiin aikoinaan, jotta Normandian maihinnousun aikataulu ei olisi kärsinyt tragedian vuoksi. Asioiden todellinen luonne paljastui vasta 1980-luvulla, kun brittiläinen Ken Small lähti tutkimaan asiaa.
Aleksei Smertin
Aleksei Gennadjevitš Smertin (, s. 1. toukokuuta 1975 ) on venäläinen jalkapalloilija. Smertin oli puolustava keskikenttäpelaaja, joka pelasi muun muassa Englannissa Chelsean, Portsmouthin, Charltonin ja Fulhamin joukkueissa. Smertin pelasi 55 maaottelua ja toimi Venäjän maajoukkueen kapteenina. Hän oli hyvin monipuolinen ja pystyi pelaamaan millä paikalla tahansa puolustuksessa ja keskikentällä.
Esteri Paalanen
Toini Esteri Paalanen (o.s. Haapanen; 16. huhtikuuta 1886 Karvia – 13. tammikuuta 1976 Helsinki) oli suomalainen kirjailija ja suomentaja joka käytti nimimerkkiä Kaarina.
Teoksia
Nimellä Esteri Paalanen: Nimimerkillä Kaarina:
The Eye of Argon
The Eye of Argon on vuonna 1970 julkaistu sankarifantasiapienoisromaani. Sen kirjoitti Jim Theis (1953–2002). Alun perin pienoisromaani julkaistiin Ozark SF Society -järjestön OSFAN-lehdessä. Wildside Press julkaisi tarinan uudelleen vuonna 2006.
Tarina kertoo Grignr-nimisen barbaarin seikkailuista, joissa hän tappelee, joutuu pidätetyksi, pakenee, pelastaen samalla naisen kultistien kynsistä ja ryöstäen heiltä tarunhohtoisen Argonin silmänä tunnetun smaragdin.
Tarina muodostui nopeasti surullisenkuuluisaksi fantasia- ja tieteiskirjallisuuden harrastajien parissa. Kirjailija David Langford kuvaili Theisin kirjoituskykyä SFX-lehdessä: "sanojen väärinkäytön nero, oikea proosan McGonagall, jolla on hämmästyttävä kyky valita väärät sanat, ja käyttää niitä sitten huonosti." Monissa fanitapaamisissa levitettiin kopioita tekstistä. Monet koettivat lukea tekstiä piirissä, antaen tekstin seuraavalle kun eivät pystyneet lukemaan tekstiä vakavalla naamalla.
Reisjärven Voima
Reisjärven Voima on Reisjärvellä sijaitseva, paikkakunnan vanhin urheilun yleisseura, joka on 1990-luvulta alkaen profiloitunut eritoten nyrkkeilyssä.
Historia
Vaikka suojeluskuntajärjestön piirissä oli harrastettu myös urheilua, oli Reisjärven ensimmäinen varsinainen urheiluun erikoistunut seura paikallisen työväenyhdistyksen syksyllä 1926 perustama Reisjärven Voimistelu- ja Urheiluseura Voima. Se on myös Oulun piirin vanhimpia TUL:n alaisia seuroja.
Seuran ajatuksena alusta alkaen oli pyrkiä elvyttämään leveälti paikkakunnan urheiluelämää, ja sen aktiviteeteissa olivatkin juoksut, hyppylajit, heitot ja moniottelut sekä talvella hiihto. Toiminnan elvyttyä pitkähkön laman jälkeen 1970-luvun puolivälissä on seuran profiloituneimmaksi lajiksi noussut nyrkkeily. 1980-luvun alussa Reisjärven Pilke ja Voima koordinoivat pienellä paikkakunnalla keskenään, mitä urheilulajeja eri seuroissa harrastetaan, mikä auttoi keskittämään resursseja.
Nyrkkeily ja voimailu
Voiman juniorinyrkkeilijät ovat nousseet Suomen parhaimmistoon sarjoissaan. Tommi Parkkila voitti nyrkkeilyn Pohjoismaiden mestaruuden ja EM-pronssia 18-vuotiaiden sarjassa 1995 sekä Tiina Parkkila naisten SM-kultaa 1997 ja hopeaa 1998. Vuonna 2002 Jaakko Myllylä ja Torsti Parkkila voittivat SM-pronssia yleisessä sarjassa. Vuonna 2006 Myllylä olikin jo kolmatta kertaa Suomen mestari 64 kg:n miesten sarjassa ja kesällä 2007 hän oli yksi kuudesta suomalaisesta nyrkkeilyn ABA-listan 20 parhaasta nyrkkeilijästä Euroopassa omassa sarjassaan.
Seuran menestynein voimailija on painonnostaja Jaana Alakoski, joka oli EM-kisoissa SM-hopeamitalin saavutettuaan yhdestoista 1998.
Muut lajit
Muina lajeina seuran sivusto mainitsee lentopallon, jalkapallon ja kaukalopallon, joissa sen joukkueet pelaavat alatason sarjoissa.
Lähteet
<References />
Kenny Cunningham
Kenny Cunningham (s. 7. kesäkuuta 1985 Limón) on costaricalainen jalkapalloilija.
Jalkapallomaajoukkue
Cunningham debytoi Costa Rican maajoukkueessa 2011. Hän on pelannut 14 maaottelua ja tehnyt niissä yhden maalin.
Isabel Lucas
Lucas syntyi ja vietti suuren osan lapsuudestaan Melbournessa. Hänen äitinsä on sveitsiläinen ja isänsä australialainen. Hän puhuu saksaa, ranskaa ja englantia.
Lucasin ura näyttelijänä alkoi Tasha Andrewsin roolista australialaisessa saippuasarjassa Home and Away. Hän haki alun perin Kim Hunterin roolia, mutta sarjan tuottaja Julie McGauran ei pitänyt häntä siihen sopivana. McGauran vakuuttui kuitenkin Lucasin esiintymisestä siinä määrin, että kehitti häntä varten uuden roolihahmon.
The Pacific: Tyynenmeren taistelutoverit -sarjan kuvauksissa Lucas kiinnitti Steven Spielbergin huomion, ja tämän suosituksesta hän sai roolin Michael Bayn elokuvasta Transformers: Kaatuneiden kosto.
Stroganovin palatsi
thumb|300px|Stroganovin palatsi Nevskin puolelta nähtynä. Stroganovin palatsi on arkkitehti Bartolomeo Rastrellin suunnittelema barokkityylinen rakennustaiteen muistomerkki Pietarin keskustassa Venäjällä. Se on rakennettu vuosina 1752–1754 ja viimeistelty vuosina 1756-1760.
Palatsin juhlavasti koristellut julkisivut avautuvat Nevski-prospektille ja Moikan rantakadulle. Alkuperäisistä sisätiloista on säilynyt Rastrellin suuri sali, jonka plafondin on maalannut Giuseppe Valeriani. Fjodor Demertsov ja Stroganovien entinen maaorja Andrei Voronihin suunnittelivat klassistisen taulugallerian, kulma- ja arabeskisalin sekä mineraalikabinetin vuosina 1788–1793.
Rakennuksen ensimmäinen omistaja oli Elisabetin ajan hoviylimys paroni Sergei Grigorjevits Stroganov (1707–1756). Vuosina 1756–1811 se kuului hänen pojalleen kreivi Aleksandr Sergejevits Stroganoville (1733–1811), joka oli merkittävä taiteiden suosija ja Keisarillisen Taideakatemian puheenjohtaja. Stroganovien keräämä taidekokoelma siirrettiin lokakuun vallankumouksen jälkeen Eremitaašiin. Toisen maailmansodan pommituksissa vaurioitunutta rakennusta on restauroitu useaan kertaan. Nykyään palatsi toimii Venäläisen taiteen museon näyttelytilana.
Gyermekvasút
thumb|Juna saapuu Lasten rautatien Normafan asemalle. Gyermekvasút on 11 kilometrin pituinen kapearaiteinen lastenrautatie Budan kukkuloilla Budapestissa. Sen liikennettä hoitavat 10–14-vuotiaat lapset. He vastaavat esimerkiksi vaihteiden ja merkinantolaitteiden käytöstä, myyvät ja tarkistavat lippuja ja hoitavat kuulutukset. Ainoastaan veturinkuljettajat ovat aikuisia. Lasten rautatie liikennöi Unkarin valtiollisen rautatieyhtiön MÁV:n sääntöjen mukaisesti, ja lapset toimivat aikuisten rautatieläisten valvonnassa. Rautatien pääteasemat ovat Széchenyi-hegy ja Hűvösvölgy.
Lasten rautatie avattiin liikenteelle kesällä 1948 Pioneerien rautatien nimellä. Sen esikuvana olivat Neuvostoliittoon ja Jugoslaviaan rakennetut vastaavat rautatiet.
Seeli Toivio
Seeli Toivio on suomalainen laulaja, sanoittaja, sovittaja, sellonsoittaja ja konserttimanageri. Hän aloitti sellonsoiton vuonna 1980 Lahden Päijät-Hämeen konservatoriossa Jouko Paavolan oppilaana. Vuodesta 1988 hän opiskeli Sibelius-Akatemiassa Hannu Kiiskin, Marcel Bergmanin, Erkki Raution ja Martti Rousin oppilaana.
Ulkomailla Toivio on opiskellut Budapestin Franz Lisztin musiikkiakatemiassa Miklós Perényin oppilaana 1990–1993 sekä Lontoon Royal Academy of Musicissa David Strangen oppilaana 1995–1998. Toiviolla on sellodiplomit ja musiikin maisterin tutkinnot Royal Academy of Musicista 1998 (Dip. R.A.M., Postgraduate Performance) ja Sibelius-Akatemiasta 2003. Musiikin tohtoriksi hän valmistui Sibelius-Akatemiasta joulukuussa 2009.
Saharausku
Saharausku (Pristis pectinata) on noin viisimetrinen saharauskujen heimoon kuuluva kala, joka tunnetaan pitkästä, terävien hampaiden reunustamasta kuonostaan, jota sen uskotaan käyttävän pienten saaliskalojen haavoittamiseen ja tappamiseen. Vankeudessa elävien yksilöiden on nimittäin nähty heiluttavan kuonoaan sivusuunnassa ruokinta-aikaan. Sillä se myös tunnustelee merenpohjaa saalista etsiessään.
Levinneisyys
Saharauskua tavataan Atlantin trooppisissa ja lauhkeissa osissa. Ne viihtyvät matalikoilla ja tunnetaan hyvin Yhdysvaltain Atlantin puoleisella rannikolla ja Itä-Afrikassa. Niitä arvellaan olevan myös Välimerellä.
Irving (Texas)
Irving on kaupunki Dallasin piirikunnassa, Texasissa, Yhdysvalloissa. Kaupungissa asui 216 290 ihmistä vuonna 2010.
Irving perustettiin vuonna 1903. Se nimettiin kirjailija Washington Irvingin mukaan. Kaupungin pinta-ala on United States Census Bureaun mukaan 175,3 km², josta vettä on 0,65 %. Asukastiheys oli vuonna 2010 1 233,8/km².
Irvingissä sijaitsee Texas-stadion ja Dallasin yliopisto.
Liekkipatsas
Liekkipatsas viittaa seuraaviin:
Pitääkö mun kaikki hoitaa?
Pitääkö mun kaikki hoitaa? on vuonna 2012 ensi-iltansa saanut Selma Vilhusen ohjaama suomalainen lyhytelokuva. Se kertoo lapsiperheen kiireisestä aamusta ja äidistä, joka yrittää hoitaa perheensä kaikki asiat itse.
Elokuva valittiin tammikuussa 2014 Oscar-ehdokkaaksi ensimmäisenä suomalaisena lyhytelokuvana ja kaikkien aikojen toisena suomalaiselokuvana. Ensimmäinen Oscar-ehdokkuuden saanut suomalainen elokuva oli Aki Kaurismäen Mies vailla menneisyyttä vuonna 2002.
Elokuvaa on esitetty Suomessa Tampereen elokuvajuhlilla ja Helsingin lyhytelokuvafestivaaleilla sekä ulkomailla muun muassa Palm Springsissä, Chicagossa, Göteborgissa ja Budapestissa. Palkintoja se on saanut Helsingin lisäksi Aspenin lyhytelokuvafestivaaleilla. Elokuva sai ensiesityksensä televisiossa Yle Teema -kanavalla 21. joulukuuta 2013.
London Dungeon
London Dungeon on Lontoossa Westminster Bridge Roadilla, lähellä London Eyeta sijaitseva nähtävyys. Sen ideana on rekonstruoida verisiä ja kammottavia historiallisia tapahtumia realistisesti ja yleisöön vetoavalla tavalla. Nähtävänä on ollut ennallistuksia mm. Lontoon suuresta palosta, Viiltäjä-Jackistä, Henrik VIII:sta, Ranskan suuresta vallankumouksesta sekä liuta erilaisia kidutusmenetelmiä. Vuonna 2003 avattiin vuonna 1665 iskenyttä Lontoon ruttoa käsittelevä näyttely. Vuotta myöhemmin avattiin Maze of Mirrors, joka on maailman suurin peileillä sisustettu labyrintti.
2005 Dungeon korvasi Henry VIII:tta, Lontoon Toweria ja Ranskan suurta vallankumousta käsittelevät uudella vetonaulalla joka sai nimekseen The Labyrinth of the Lost - niin ikään peilein varustettu, All-Hallows-by-the-Tower -kirkon kryptan pohjalta suunniteltu labyrintti jonka varrella vanhaksi noidaksi sonnustettu animatronik säikyttelee vieraita.
Steve Klosterman
pienoiskuva|350px|Steve Klosterman Yhdysvaltojen pudotuspeleissä 2007. Steve Klosterman (s. 1984) on yhdysvaltalainen lentopalloilija. Hän teki kaudella 2007 Yhdysvaltojen yliopistosarjan kaikkien aikojen piste-ennätyksen. Häntä pidetään Yhdysvalloissa yhtenä kaikkien aikojen parhaimmista yliopistopelaajana. Kaudella 2008 hänet valittiin Puerto Ricon superliigan parhaaksi pelaajaksi. Klostermanin pituus on 200 cm. Hän pelaa hakkurina.
College-aika
pienoiskuva|300px|Viimeisen collegeaikaisen pelin jälkeen. Ensimmäisellä kaudellaan Yhdysvaltojen yliopistosarjassa Klosterman valittiin vuoden tulokkaaksi, ja Volleyball Magazine valitsi hänet parhaaksi amerikkalaiseksi hakkuriksi. Toisella kaudellaan yliopistosarjassa Klosterman pelasi läpi kauden olkapäävaivaisena ja sai olkapään kuntoon vasta kauden jälkeen. Kauden 2006 alussa Klosterman loukkaantui, ja joukkue oli historiansa pahimmassa tappioputkessa. Klostermanin toivuttua varsin pian loukkaantumisesta joukkue saavutti neljäntoista peräkkäistä voittoa ja Yhdysvaltojen mestaruuden asti. Hänet valittiin liigan parhaaksi pelaajaksi ja allamerican-joukkueen hakkuriksi. Klosterman pelasi kauden aikana muutaman huippupelin ja teki yli 40 pistettä. AVCA ja MPSF valitsivat hänet viikon pelaajaksi.
Kaudella 2007 hän pelasi Kalifornian yliopiston joukkueessa. Joukkue saavutti toistamiseen Yhdysvaltojen mestaruuden, ja hän itse teki sarjassa piste-ennätyksen. Lisäksi hän sijoittui pistepörssissä yliopistosarjassa neljänneksi, kun hän teki kolmen collegevuoden aikana 1 513 pistettä. Lisäksi hänet valittiin kunniajäseneksi yliopistosarjassa
Puerto Rico
Klosterman pelasi kauden 2007–2008 Puerto Ricon kovatasoisessa lentopalloliigassa. Hänen joukkueensa oli Naranjito Changos. Joukkue saavutti Puerto Ricon superliigan mestaruuden, ja hänet valittiin kauden päätteeksi Puerto Ricon pääsarjan parhaaksi pelaajaksi.
Miesten maajoukkue
Klosterman kuuluu Yhdysvaltojen miesten lentopallomaajoukkueeseen. Hänellä ei kuitenkaan vielä ole A-maaotteluja miesten maajoukkueessa.
Nuorten maajoukkue
pienoiskuva|300px|Nimikirjoitusten jakoa Steve Klosterman kuului juniorina Yhdysvaltojen nuorten maajoukkueeseen. Joukkue sai kolme nuorten olympiakultaa, ja Klosterman valittiin kahdesti nuorten olympialaisten parhaaksi pelaajaksi.